প্যান আমেরিকান গেমস
প্যান আমেরিকান গেমস (ইংরেজি: Pan American Games) (প্যান অ্যাম গেমস নামেও পরিচিত) হলো আমেরিকার গ্রীষ্মকালীন খেলাধুলার সমন্বিত একটি মহাদেশীয় বহু-ক্রীড়া প্রতিযোগিতা অনুষ্ঠান, যেখানে হাজার হাজার ক্রীড়াবিদ বিভিন্ন প্রতিযোগিতায় অংশগ্রহণ করে। গ্রীষ্মকালীন অলিম্পিক গেমসের আগের বছরে প্রতি চার বছর পর পর আমেরিকার দেশগুলোর ক্রীড়াবিদদের মধ্যে এই প্রতিযোগিতা অনুষ্ঠিত হয়। একমাত্র শীতকালীন প্যান আমেরিকান গেমস ১৯৯০ সালে অনুষ্ঠিত হয়েছিল। ২০২১ সালে তরুণ ক্রীড়াবিদদের জন্য জুনিয়র প্যান আমেরিকান গেমস অনুষ্ঠিত হবে। প্যান আমেরিকান স্পোর্টস অর্গানাইজেশন (প্যাসো) হলো প্যান আমেরিকান গেমস এর নিয়ন্ত্রক সংস্থা, যার গঠন এবং ক্রিয়া অলিম্পিক সনদ দ্বারা সংজ্ঞায়িত করা হয়। ১৮তম প্যান আমেরিকান গেমস লিমাতে ২৬ জুলাই থেকে ১১ আগস্ট ২০১৯ পর্যন্ত অনুষ্ঠিত হয়েছিল; ১৯তম প্যান আমেরিকান গেমস ২০ অক্টোবর থেকে ৫ নভেম্বর ২০২৩ সালে সান্তিয়াগোতে অনুষ্ঠিত হবে। ২০০৭ সালে ১৫তম প্যান আমেরিকান গেমস থেকে, আয়োজক শহরগুলি প্যান আমেরিকান এবং প্যারাপন আমেরিকান গেমস উভয়ই পরিচালনার জন্য চুক্তিবদ্ধ হয়, যেখানে শারীরিক প্রতিবন্ধী ক্রীড়াবিদরা প্রতিযোগিতায় অংশগ্রহণ করে একে অপরের সাথে। প্যারাপন আমেরিকান গেমস দ্রুত প্যান আমেরিকান গেমসের পরে অনুষ্ঠিত হয়।